વડા પ્રધાન નરેન્દ્ર મોદીએ સંયુક્ત આરબ અમિરાત (યૂએઈ)ના પાટનગર અબુ ધાબીમાં આજે આ ભૂમિ પરના સૌપ્રથમ હિન્દુ મંદિરનો શિલાન્યાસ કર્યો હતો. પ્રમુખસ્વામી મહારાજ દ્વારા સ્થાપિત બોચાસણવાસી અક્ષર પુરુષોત્તમ સ્વામીનારાયણ સંસ્થા (BAPS)ના ઉપક્રમે દુબઈ-અબુ ધાબી હાઈવે પર બંધાનારા આ મંદિરનું બાંધકામ 2020માં પૂરું કરવાનો નિર્ધાર છે. મોદીએ અહીં ઓપેરા કમ્યુનિટી સેન્ટર ખાતે વિડિયો કોન્ફરન્સિંગ માધ્યમ દ્વારા આ મંદિરનો શિલાન્યાસ કર્યો હતો.